Държавен вестник, бр. 48, 2022 г., стр. 145

БРОЙ  48	
Д Ъ Р Ж А В Е Н  В Е С Т Н И К 	
СТР.  145  
на проектите, идентификационни номера по 
програмата, както и информация за актуал­
ния им статус.
(3) Постъпилите проектни предложения се 
съхраняват в Министерството на младежта 
и спорта за срок 5 години от приключване 
на проекта.
Г л а в а  т р е т а
ОЦЕНЯВАНЕ, ФИНАНСИРАНЕ, ИЗПЪЛ­
НЕНИЕ И ОТЧИТАНЕ НА ПРОЕКТИТЕ
Раздел I
Оценяване на проектите
Чл. 11. (1) Министърът на младежта и 
спорта назначава със заповед експертна 
комисия за разглеждане, оценка и класи­
ране на проектните предложения. Редът за 
оценка на проектните предложения включва 
минимум четири етапа – административно 
съответствие, качествена оценка, финансово 
съответствие и класиране.
(2) Експертната комисия се състои от не­
четен брой членове – минимум пет. Работата 
на комисията се подпомага от секретар, който 
е без право на глас.
(3) За участие в работата на комисията 
могат да бъдат привлечени и външни експерти.
(4) Външните експерти по ал. 3 се избират 
с конкурс съгласно утвърдена методология от 
министъра на младежта и спорта. Информация 
за провеждане на конкурса се публикува на 
интернет страниците на Министерството на 
младежта и спорта и Националната инфор­
мационна система за младежта.
(5) Министърът на младежта и спорта 
утвърждава със заповед списък с физически 
лица – външни експерти, които могат да бъдат 
членове на комисията по ал. 2.
(6) Членовете на експертната комисия и 
външните експерти декларират липсата на 
конфликт на интереси по смисъла на Закона за 
противодействие на корупцията и за отнемане 
на незаконно придобитото имущество преди 
разглеждане на проектните предложения.
(7) Експертната комисия оценява проект­
ните предложения по утвърдена от министъра 
на младежта и спорта методика за оценка, 
съгласно която:
1. извършва преценка за административното 
съответствие и изпълнение на формалните 
критерии на проектните предложения;
2. при установяване на липсващи документи 
по чл. 9 комисията изисква кандидатът да ги 
представи в 7-дневен срок от уведомяването;
3. извършва качествена оценка и проверка 
на финансовото съответствие на проектното 
предложение;
4. класира по низходящ ред проектните 
предложения, преминали етапите на админи­
стративно съответствие, качествена оценка и 
финансово съответствие;
5. предлага за финансово подпомагане по­
ложително оценените проектни предложения 
до изчерпване на определените финансови 
средства по съответната програма.
(8) Експертната комисия заседава в пълен 
състав и взема решения с обикновено мно­
зинство, за което се съставя протокол, който 
съдържа:
1. състава на комисията;
2. констатациите на комисията по всяко от 
проектните предложения, направени в етапите 
за административно съответствие, качествена 
оценка и финансово съответствие;
3. предложения за одобрение и/или отхвър­
ляне на проектни предложения;
4. предложение за размера на финансовото 
подпомагане на одобрените проекти.
(9) Протоколът се подписва от всички 
членове на комисията. Към него се прилагат 
в писмена форма особените мнения на члено­
вете на комисията, в случай че има такива, 
както и писмените становища на външните 
експерти, когато са участвали в комисията.
(10) Комисията изготвя и представя про­
токола на министъра на младежта и спорта 
ведно с приложенията по ал. 9 в 7-дневен срок 
от приключването на работата си.
Чл. 12. (1) Министърът на младежта и спорта 
утвърждава със заповед протокола по чл. 11, 
ал. 10 и определя размера на финансовото 
подпомагане на всеки от одобрените проекти.
(2) Министърът на младежта и спорта връща 
протокола на комисията в случаите, когато:
1. информацията в него не е достатъчна 
за вземане на решение, и/или
2. констатира нарушение в работата на 
комисията, което може да бъде отстранено.
(3) Когато връща протокола, министърът 
на младежта и спорта дава писмени указа­
ния и конкретен срок за изпълнението им от 
експертната комисия.
(4) Министърът на младежта и спорта може 
да не одобри и да не разреши финансово под­
помагане на проект, предложен от експертната 
комисия, за което се мотивира писмено.
Чл. 13. (1) Пълен списък на одобрените 
и неодобрените проектни предложения се 
публикува на сайта на Министерството на 
младежта и спорта и на Националната ин­
формационна система за младежта.
(2) Кандидатите, чиито проектни предло­
жения са одобрени/не са одобрени за финан­
сово подпомагане, се уведомяват в 7-дневен 
срок от датата на издаване на заповедта по 
електронен път.
Чл. 14. (1) Кандидати, чиито проектни 
предложения са одобрени за финансово 
подпомагане, са длъжни в 7-дневен срок от 
получаване на уведомлението по чл. 13, ал. 
2 да представят на Министерството на мла­
дежта и спорта по електронен път следните 
документи: